Kapitolyo sa Lalawigan sa Sugbo

Ang Kapitolyo sa Lalawigan sa Sugbo usa ka neyoklasikong edipisyo nga gidisenyo niadtong 1936 ni Juan M. de Guzmán Arellano, usa ka Pilipinong arkitekto nga nagtuon kaniadto sa Estados Unidos. Si Arellano usab maoy nagdisenyo sa Nasodnong Museyo sa Pilipinas.

Ang pagtukod sa kapitolyo nagsugod niadtong 1937, sa dihang si Sotero B. Cabahug pa ang gobernador. Natapos kini sa termino ni Buenaventura Rodríguez. Kini giinagurar niadtong Hunyo 14, 1938 ni Presidente Manuel L. Quezon.

Ang sentro sa atraksyon sa edipisyo mao ang dome niini, ug ang patsada nga adunay gikulit sa Ininggles nga The authority of the government emanates from the people nga adunay dibulto sa usa ka babaye ug usa ka lalaki.

Isip usa ka edipisyo, ang buhatan sa Gobernador sa Sugbo anaa sa amihanang pako, samtang ang sa bise-gobernador anaa sa habagatang pako. Anaa sa tunga ang usa ka dakong lawak alang sa mga aktibidad ug mga kasaulogan. 

Kagamhanan sa Pilipinas
Sugbo

Galeriya sa hulagway 

Mga gambalay ug estruktura